זכרונות של חילזון

זכרונות של חילזון (באנגלית: Memoir of a Snail) הוא סרט הנפשה למבוגרים עצמאי אוסטרלי משנת 2024, המשלב טרגדיה וקומדיה בטכניקת סטופ מושן. הסרט נכתב, הופק ובוים על ידי אדם אליוט ומבוסס באופן רופף על חייו האישיים. בסרט מדבבים שרה סנוק, קודי סמית-מקפי, אריק באנה, מגדה סובנסקי, דומיניק פינון, ניק קייב וג'קי ויבר.

 עלילה 
הסרט מגולל את סיפורה של גרייס פודל, צעירה במלבורן של שנות ה-70. גרייס מתמודדת עם מומים מולדים, טרגדיות משפחתיות וחיים מלאי מאבקים, אך גם עם רגעים של תקווה וחברות. הסרט עוקב אחר חייה מילדות לבגרות, תוך הדגשת מערכת היחסים עם אחיה התאום גילברט, התמודדות עם משפחות אומנה מורכבות, אהבה כושלת, והדרך שבה האמנות מסייעת לה לבנות חיים חדשים.

 צוות המדבבים 
 גרייס פודל (שרה סנוק)
 גרייס הצעירה (שרלוט בלזי)
 גילברט פודל (קודי סמית-מקפי)
 גילברט הצעיר (מייסון ליטסוס)
 פינקי (ג'קי ויבר) – אישה מבוגרת ואקסצנטרית שמסייעת לגרייס
 ג'יימס (אריק באנה) – שופט
 רות (מגדה סובנסקי) – האומנת הקשה של גילברט
 פרסי פודל (דומיניק פינון) – אביהם של גרייס וגילברט
 קן (טוני ארמסטרונג) – בעלה של גרייס לזמן קצר
 איאן ונראל (פול קאפסיס) – זוג אומנה סווינגרי
 ביל קלארק (ניק קייב) – בעלה השני של פינקי

 הפקה 
הפקת הסרט נמשכה שמונה שנים, והוא צולם במלבורן במהלך מאי 2023. פסקול הסרט הולחן על ידי אלנה קאטס-שרנין, והפקת ההנפשה כללה שימוש נרחב בדמויות חימר ועיצוב סביבות מפורטות.

 הפצה 
הסרט הוקרן בבכורה עולמית ב-10 ביוני 2024 בפסטיבל הסרטים הבינלאומי לאנימציה של אנסי, וזכה בפרס קריסטל לסרטים עלילתיים. הוא הופץ באוסטרליה ב-17 באוקטובר 2024 על ידי חברת Madman Entertainment. בארצות הברית הופץ הסרט בהקרנות מוגבלות ב-25 באוקטובר, עם הרחבה לבתי קולנוע נוספים בנובמבר 2024.

 ביקורות 
באתר Rotten Tomatoes זכה הסרט לדירוג של 94% מתוך 108 ביקורות, עם ציון ממוצע של 8.3/10. הקונצנזוס באתר קבע: "מסע מונפש מרגש המשלב ייאוש עם תקווה וחום אנושי, והופך את זכרונות של חילזון לסיפור נוגע ללב."

באתר Metacritic זכה הסרט לציון של 83 מתוך 100, המייצג "שבח אוניברסלי". פיטר דברוג' מ-Variety שיבח את הסיפור הייחודי של אדם אליוט ואת הביצועים הקוליים. לעומתו, סטפני בנבורי מ-Deadline ציינה אלמנטים חוזרים בעלילה, אך הדגישה כי אלו משתלבים היטב בנושאי האי-שלמות האנושית שבסרט.

 פרסים ומועמדויות 
פרסתאריךקטגוריהעבורתוצאהמקורפרס גלובוס הזהב5 בינואר 2025הסרט הטוב ביותר - הנפשה"זכרונות של חילזון"פרס סטלייט26 בינואר 2025הסרט הטוב ביותר - אנימציה או מדיה מעורבת פרס האקדמיה האוסטרלית לאמנויות הקולנוע והטלוויזיה7 בפברואר 2025הסרט הטוב ביותר הבימוי הטוב ביותראדם אליוט התסריט הטוב ביותר בסרט עיצוב ההפקה הטוב ביותר השחקן הראשי הטוב ביותרקודי סמית-מקפי השחקנית הראשית הטובה ביותרשרה סנוק שחקנית המשנה הטובה ביותרג'קי ויבר הצילום הטוב ביותרג'רלד תומפסון העריכה הטובה ביותרביל מרפי הפסקול המקורי הטוב ביותראלנה קאטס-צ'רנין הסאונד הטוב ביותרדייוויד וויליאמס, אנדי רייט, לי יי, דילן בורגס פרס אנני8 בפברואר 2025הסרט העצמאי הטוב ביותר"זכרונות של חילזון"התסריט הטוב ביותראדם אליוטפרס המוזיקה של ARIA19 בנובמבר 2025הפסקול המקורי הטוב ביותר או אלבום צוות השחקנים של התיאטרון המוזיקלי הטוב ביותרהתזמורת הקאמרית של אוסטרליה

 קישורים חיצוניים 



 הערות שוליים 

קטגוריה:סרטי 2024
קטגוריה:סרטי הנפשה אוסטרליים
קטגוריה:סרטי קומדיה שחורה
קטגוריה:סרטי דרמה קומית
קטגוריה:סרטי להט"ב משנות ה-2020
קטגוריה:סרטי נצרות
קטגוריה:סרטים על משפחות
קטגוריה:סרטי אנימציה בסטופ-מושן